ERASMUS+ PÁLYÁZAT 2021-2022-es tanévre

Felsőoktatási munkatársak képzési célú mobilitása

A Magyar Képzőművészeti Egyetem pályázatot hirdet a 2021-2022-es tanévben külföldi személyzeti mobilitásra adminisztratív személyzeti mobilitásra az **Erasmus+ Program** keretén belül, az alábbi feltételek szerint:

* támogatás időtartama: 2−5 munkanap utazás nélkül
* az Erasmus+ **ösztöndíj összege** országonként változik, az Európai Bizottság által meghatározott rátákhoz igazodva kerül megállapításra a Tempus Közalapítvány honlapján található táblázat alapján
<http://tka.hu/palyazatok/4573/felsooktatasi-munkatarsak-kepzesi-celu-mobilitasa>
(Érdemes EUR alapú devizaszámlát nyitni, mivel ezt az összeget az Egyetem euróban utalja.)

Az intézmények listája, amelyekkel a Magyar Képzőművészeti Egyetemnek intézményközi szerződése van, és ahová pályázni lehet, a pályázat végén megadott Excelből elérhető. Az intézményközi szerződések listája az új szerződéskötések miatt folyamatosan frissül!
Az alábbi honlapon hivatalosan bejegyzett, Erasmus+ Staff Training kurzusokra is lehet pályázni: <http://staffmobility.eu/staff-week-search>

Az ERASMUS+ személyzeti mobilitás célja: tapasztalatszerzés, jó gyakorlatok azonosítása és átvétele, jelenlegi munkakör betöltéséhez szükséges készségek továbbfejlesztése.

**A jelentkezés feltételei:**

* a jelentkező az MKE alkalmazottja
* **magyar/EU állampolgárság** vagy a tervezett tanulmányút idejére is érvényes tartózkodási engedély
* **nyelvi felkészültség** (nyelvtudás: angol/célország nyelve)

**A pályázók köre:**

* oktatók, adminisztratív és más nem oktató munkatársak

**A pályázathoz szükséges dokumentumok:**

* kitöltött és aláírt jelentkezési lap, a szervezeti egység vezetőjének engedélyével és ajánlásával (opcionális)
* munkaterv (min fél - max 1 oldal magyarul, angolul vagy a célország nyelvén) Az elbírálásnál előnyt jelent, ha a pályázó munkaterve a korábban az MKE-re látogató személyzettel való kapcsolattartásra irányul; a két egyetem közötti speciális részlegek közötti kapcsolattartásra irányul; ha új partnerkapcsolat kialakítása céljából, meghívásra válaszolva, illetve konkrét projekt megvalósítása miatt utazna.
* előnyt élvez, ha van a célintézmény fogadókészségéről igazolás (email, vagy szkennelt levél formájában), és szerepel az ottani kapcsolattartó megnevezése, elérhetősége (e-mail címe)
* időpont javaslat a mobilitásra vonatkozóan (a mobilitás kezdete legkorábban 2021. december 15., befejező dátuma legkésőbb 2022. július 31.)
* nyilatkozat a 2017 óta kapott Erasmus mobilitási ösztöndíjakról (célintézmény, időtartam)

**A pályázat leadási módja:**

**ELEKTRONIKUSAN a** **foreign@mke.hu** **e-mail címre – a tárgy mezőben mindenképpen szerepeltetni kell: erasmus\_képzési\_2021\_2022\_”pályázó neve”**

**ÉS**

**KINYOMTATVA 1 példányban a Nemzetközi és Kiállítási Irodában** (Andrássy út 71. Fszt. 2.)

**A pályázat benyújtásának határideje:**

**folyamatos, de legkésőbb 2022. május 15. MÓDOSÍTVA 2022. június 15.**

***Figyelem! Határidőn túl érkezett, ill. hiányos pályázatokat nem tudunk elfogadni!***

A benyújtott pályázatokat a nemzetközi ügyekért felelős rektorhelyettes bírálja el, amelynek határideje a beadástól számított maximum 1 hónap.

**További információk:**

Nagy Gabriella és Vadász Eszter

Nemzetközi és Kiállítási Iroda

Andrássy út 71. Fszt. 7.
**fogadóóra:**

hétfő, szerda 13.00-15.00

kedd, csütörtök 10.00-12.00
e-mail:  foreign@mke.hu

06-1-666-2529

**Letölthető dokumentumok:**

* [pályázat](http://www.mke.hu/sites/default/files/attachment/Erasmus_admin_szemelyzet2018_2019_KORR.docx)i kiírás (.docx)
* [jelentkezési lap](http://www.mke.hu/sites/default/files/attachment/jelentkezesi_urlap_szemelyzeti2018.docx) (.docx)
* megpályázható egyetemek listája (.xls)